हाइ स्कोरिङ खेलमा पञ्जाव विजयी
फाफ डे प्लेसिसले रोयल च्यालेन्जर्स बेंगलोरका लागि कप्तानी डेब्यु गर्दै ८८ रन बनाए पनि उनको टिम आइतबार इन्डियन प्रिमियर लिगमा पञ्जाव किंग्सको हातबाट ५ विकेटले पराजित रह्यो । विराट कोहलीको स्थानमा कप्तानी सम्हालेका दक्षिण अफ्रिकी खेलाडी प्लेसिसले उनीसँग मिलेर ६१ बलमा आक्रमक १ सय १८ रनको साझेदारी गरे ।
काठमाडौँ — फाफ डे प्लेसिसले रोयल च्यालेन्जर्स बेंगलोरका लागि कप्तानी डेब्यु गर्दै ८८ रन बनाए पनि उनको टिम आइतबार इन्डियन प्रिमियर लिगमा पञ्जाव किंग्सको हातबाट ५ विकेटले पराजित रह्यो । विराट कोहलीको स्थानमा कप्तानी सम्हालेका दक्षिण अफ्रिकी खेलाडी प्लेसिसले उनीसँग मिलेर ६१ बलमा आक्रमक १ सय १८ रनको साझेदारी गरे ।प्लेसिस आफैंले तीन चौका र आठ छक्का प्रहार गरे । त्यसको मदतले बेंगलोरले दुई विकेटमा २ सय ५ रन बनाएको थियो । पञ्जावले पनि मयंक अग्रवालको नयाँ कप्तानीमा खेलेको थियो र उनको टिम १९ ओभरको समाप्तीमा जितसम्म पुग्न सफल रह्यो । पञ्जावले १९ ओभरमा ५ विकेट गुमाएर २ सय ८ रन बनाएको हो ।पञ्जावका लागि अन्त्यतिर साहरुख खानले २४ रन बनाए भने ओडेन स्मिथले आठ बलमा २५ रन बनाए । दुवै खेलाडी नटआउट रहे । वेस्ट इन्डिज ब्याट्सम्यान स्मिथले एक चौका र तीन छक्का प्रहार गरे । त्यस अगाडि पञ्जावका लागि मन्यकले ३२, शिखर धवनले ४३ र भानुका राजपाक्षेले ४३ रनको योगदान दिएका थिए । 